એ સમયે વિન્ડીઝનો સ્કોર ચાર વિકેટે ૫૪ રનનો થઈ ગયો હતો અને ટીમ ઇન્ડિયાને જીતની ખુશબૂ આવવા લાગી હતી. ૧૧મી ઓવરમાં કિરોન પોલાર્ડને આઉટ કરીને બૂમરાહે વિન્ડીઝને જીતથી બહુ જ દૂર ધકેલી દીધું હતું. ત્યાર બાદ પણ ટીમ ઇન્ડિયાના બોલરોએ સમયાંતરે વિકેટ ઝડપતા વિન્ડીઝના એક પણ બેટ્સમેનને ક્રિઝ પર વધુ સમય સુધી ટકવા દીધો નહોતો, જેના કારણે મહેમાન ટીમ નિર્ધારિત ૨૦ ઓવરમાં નવ વિકેટે ફક્ત ૧૨૪ રન જ બનાવી શકી હતી.